**Ау што је школа згодна**

Ау што је школа згодна,  
лечи лењост и самоћу.  
Ко да ми је кућа родна,  
штета што не ради ноћу.

Кад нисам у својој школи,  
мене моја душа боли.  
Нема оне дружине  
да делимо ужине.

Ау што је школа сјајна,  
у клупама пар до пара.  
Сваки шапат, свака тајна,  
једну нову љубав ствара.

Кад нисам у својој школи,  
мене моја душа боли.  
Нема оне с киком,  
коју не дам ником.

**Љубивоје Ршумовић**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\* Песма** је текст који се најчешће пише у стиховима.

Један ред у песми зове се **стих**. Сваки нови ред у песми представља и нови стих.

На пример:

Ау што је школа згодна **← стих**

Лечи лењост и самоћу, **← стих**

Кô да ми је кућа родна, **← стих**

Штета што не ради ноћу. **← стих**

\* Аутор који пише песму назива се **песник**.

1. Поређај стихове као што су у песми.

\_\_\_Кад нисам у својој школи,

\_\_\_ Да делимо ужине.

\_\_\_ Мене моја душа боли,

\_\_\_\_ Нема оне дружине

2. Допуни стихове из песме „Ау што је школа згодна” понуђеним речима.

Ау што је школа \_\_\_\_\_\_\_\_\_\_\_\_\_, напорна згодна досадна

Лечи \_\_\_\_\_\_\_\_\_\_\_ и самоћу, децу главобољу лењост

Кô да ми је \_\_\_\_\_\_\_\_\_\_\_\_\_ родна. Кућа башта играоница

Штета што не ради и \_\_\_\_\_\_\_\_\_\_\_\_! на распусту ноћу викендом